**Παραδοσιακή και μοντέρνα/νεωτερική ποίηση**

Η νεοελληνική ποίηση διακρίνεται σε δύο μεγάλες κατηγορίες, την παραδοσιακή και τη μοντέρνα/νεωτερική, με ιδιαίτερα χαρακτηριστικά γνωρίσματα για την κάθε μία.

**Παραδοσιακή ποίηση**

* Τα ποιήματα είναι οργανωμένα σε στροφές, με σταθερό αριθμό στίχων.
* Οι στίχοι έχουν ορισμένο αριθμό συλλαβών (π.χ. δεκαπεντασύλλαβοι, δεκατρισύλλαβοι κτλ).
* Υπάρχει μέτρο το οποίο δημιουργεί ένα σταθερό ρυθμό.
* Τα παραδοσιακά ποιήματα έχουν συνήθως ομοιοκαταληξία.
* Χρησιμοποιούνται πολλές σπάνιες εντυπωσιακές ποιητικές λέξεις, όπως επίσης και τα σημεία στίξης.

**Μοντέρνα/Νεωτερική ποίηση**

* Τα μοντέρνα ποιήματα δεν οργανώνονται σε στροφές με σταθερό αριθμό στίχων, αλλά σε στροφικά σύνολα ή ενότητες. Μπορεί μάλιστα ολόκληρο το ποίημα να αποτελεί ένα στροφικό σύνολο.
* Οι στίχοι είναι ελεύθεροι, δεν έχουν ένα ορισμένο αριθμό συλλαβών.
* Το μέτρο απουσιάζει και ο κάθε στίχος έχει το δικό του ρυθμό, με αποτέλεσμα τα μοντέρνα ποιήματα να θυμίζουν πεζό λόγο.
* Δεν υπάρχει ομοιοκαταληξία.
* Χρησιμοποιούνται πολλές αντιποιητικές λέξεις του καθημερινού πεζού λόγου και διακρίνονται από μια χαλαρότητα ως προς τη χρήση των σημείων στίξης.
* Η μοντέρνα ποίηση είναι συνήθως δυσνόητη και υπαινικτική, δεν εξηγείται εύκολα με τη λογική, καθώς δεν ακολουθεί πάντα ένα λογικό ειρμό.